पाएं अपने शहर की ताज़ा ख़बरें और फ्री ई-पेपरडाउनलोड करें
12 दिन बाद कदमा बाजार का कंटेनमेंट जोन बुधवार को समाप्त हो गया। सड़क पर अलग-अलग स्थानों पर बांस से बनाए गए बैरिकेडिंग को हटा लिया। दुकानदारों का कोविड टेस्ट कराए जाने के बाद ही दुकान खोलने की अनुमति दी गई। बुधवार को कदमा बाजार में आरएटी से 125 दुकानदारों को कोरोना जांच की गई। इनमें चार दुकानदार पॉजिटिव पाए गए। इन दुकानदारों को होम आइसोलेशन में भेजा गया।
प्रशासन की ओर से मंगलवार शाम में कंटेनमेंट जोन हटाए जाने की घोषणा के साथ ही दुकानदारों को कोविड टेस्ट कराने के बाद ही दुकान खोलने को कहा गया था। लेकिन बाजार के चार दुकानदारों ने प्रशासन के इस आदेश का अनुपालन नहीं किया। उन्होंने बिना जांच कराए ही दुकान खोल दी। कार्यपालक दंडाधिकारी सह इंसीडेंट कमांडर चंद्रदेव प्रसाद ने इन दुकानों को अगले आदेश तक के लिए बंद करा दिया। इंसीडेंट कमांडर ने बताया- कदमा बाजार के समीप फुटपाथ पर लगने वाला सब्जी बाजार फिलहाल गणेश पूजा मैदान और कदमा-सोनारी लिंक रोड में ही लगेगा। सोशल डिस्टेंसिंग का अनुपालन कराने के लिए प्रशासन ने सब्जी दुकानों को इन दोनों स्थान पर यथावत बनाए रखने का फैसला किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn